Author: administrator
Last saved by: viktoria.radvanska
Company: Abyss

Predkladacia správa

Uznesenie vlády Slovenskej republiky č. 1193 z 19. decembra 2001 k Návrhu Národného programu výchovy a vzdelávania v Slovenskej republike na najbližších 15 až 20 rokov (ďalej len „Milénium“) ukladá ministrovi školstva v bode C.3 predkladať každé dva roky v termíne do 31. decembra na rokovanie vlády Slovenskej republiky Správu o stave školstva v Slovenskej republike za obdobie rokov 2009 – 2011 (informatívny materiál), ktorej súčasťou bude hodnotenie plnenia úloh, ktoré vyplývajú z programu  a spresnenie programu a realizačného plánu na obdobie ďalších dvoch rokov. 
Súčasťou správy (ako prílohy) sú aj obsiahlejšie zistenia Národného ústavu certifikovaných meraní vzdelávania, Štátneho pedagogického ústavu a Štátnej školskej inšpekcie z dôvodu, že obsahujú významné zistenia a údaje týkajúce sa najdôležitejších oblastí (monitorovanie a hodnotenie kvality výchovy a vzdelávania; zmeny v obsahu výchovy a vzdelávania; zmeny v rámcových učebných plánoch; stav a úroveň výchovy a vzdelávania) výrazne ovplyvňujúcich kvalitu výchovy a vzdelávania v Slovenskej republike za obdobie rokov 2009 – 2011. Správa o stave a úrovni výchovy a vzdelávania v školách a v školských zariadeniach v Slovenskej republike v školskom roku 2010/2011 (skrátená verzia) sa predkladá bez úprav, v podobe, v akej ju predložila Štátna školská inšpekcia ako nezávislý kontrolný orgán.
Predkladaný materiál je informatívnej povahy, ktorý vláda Slovenskej republiky berie na vedomie. 
 
Z uvedeného dôvodu v súlade so Smernicou na prípravu a predkladanie materiálov na rokovanie vlády Slovenskej republiky nebol predmetom medzirezortného pripomienkového konania. 
 
Samotný predkladaný materiál, nakoľko je iba informatívnej povahy, nemá finančný a ekonomický vplyv, ani negatívne dôsledky na životné prostredie, podnikateľské prostredie a zamestnanosť.